nahid-hub/BLUGE-bengali-wikipedia-section-title-prediction huggingface dataset:
১৯৮০ ও ১৯৯০-এর দশকে স্বল্পসংখ্যক চলচ্চিত্রে অংশ নিয়েছেন। এছাড়াও মাঝেমধ্যে টেলিভিশনে অংশগ্রহণ করতেন তিনি। তন্মধ্যে প্রথম ভারতীয় সোপ অপেরা হাম লোগে অংশগ্রহণ করতেন। অবিস্মরণীয় বাহাদুর শাহ জাফর ধারাবাহিকের কেন্দ্রীয় চরিত্রে অবতীর্ণ হন। ১৯৮০-এর দশকে টেলিভিশনে তার অংশগ্রহণের বিষয়ে অদ্যাবধি আলাপ-আলোচনা হয়ে থাকে।

১৯৯৭ তিনি সর্বশেষ চলচ্চিত্র আঁখো মে তুম হোতে অভিনয় করেন। অভিনয়ের পাশাপাশি চিত্র অঙ্কন করতেন তিনি। এছাড়াও হোমিওপ্যাথি চিকিৎসাকর্মে সম্পৃক্ত ছিলেন। সর্বমোট ২৭৫-এর অধিক চলচ্চিত্রে অভিনয় করেছেন। ঢাকুরিয়ায় তিনি ৩০-এর অধিক নাটকেও অভিনয় করেন।

১০ ডিসেম্বর, ২০০১ তারিখে ৯০ বছর বয়সে দেহাবসান ঘটে তার। মুম্বইয়ের চেম্বার এলাকায় অবস্থিত নিজ বাসভবনে হৃদরোগে আক্রান্ত হন তিনি। তার মৃত্যুতে তৎকালীন প্রধানমন্ত্রী অটল বিহারী বাজপেয়ী গভীর শোকপ্রকাশ করেন। এ প্রসঙ্গে তিনি মন্তব্য করেন যে, তিনি অনেক প্রজন্মের অভিনেতাদেরকে অণুপ্রেরণা জুগিয়েছেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. প্রভাব
titleC. ব্যক্তিগত জীবন
titleD. শেষ জীবন
উত্তর: titleD
শৈশবে তার পিতামহ তাকে কবিতা ও স্তোত্র আবৃত্তি করতে শেখাতেন। এভাবেই খুব কম বয়স থেকেই কামিনী রায় সাহিত্য রচনা করেন ও কবিত্ব-শক্তির স্ফূরণ ঘটান। তার জননীও তাকে গোপনে বর্ণমালা শিক্ষা দিতেন। কারণ তখনকার যুগে হিন্দু পুরমহিলাগণের লেখাপড়া শিক্ষা করাকে একান্তই নিন্দনীয় ও গর্হিত কাজ হিসেবে বিবেচনা করা হতো। মাত্র ৮ বছর বয়স থেকে তিনি কবিতা লিখতেন। রচিত কবিতাগুলোতে জীবনের সুখ-দুঃখ, আশা-আকাঙ্ক্ষা, আনন্দ-বেদনার সহজ-সরল ও সাবলীল প্রকাশ ঘটেছে। পনের বছর বয়সে তার প্রথম কাব্য গ্রন্থ "আলো ও ছায়া" প্রকাশিত হয় ১৮৮৯ খ্রীস্টাব্দে। এ গ্রন্থটির ভূমিকা লিখেছিলেন হেমচন্দ্র বন্দ্যোপাধ্যায়। কিন্তু প্রথমে এতে গ্রন্থকর্ত্রী হিসেবে কামিনী রায়ের নাম প্রকাশিত হয় নাই। গ্রন্থটি প্রকাশিত হলে তার কবিখ্যাতি ছড়িয়ে পড়ে।' তার লেখা উল্লেখযোগ্য কাব্যগ্রন্থের মধ্যে রয়েছে - 

অমিত্রাক্ষর ছন্দে রচিত "মহাশ্বেতা" ও "পুণ্ডরীক" তার দুটি প্রসিদ্ধ দীর্ঘ কবিতা। এছাড়াও, ১৯০৫ সালে তিনি শিশুদের জন্য "গুঞ্জন" নামের কবিতা সংগ্রহ ও প্রবন্ধ গ্রন্থ "বালিকা শিক্ষার আদর্শ" রচনা করেন।

কামিনী রায় সবসময় অন্য সাহিত্যিকদের উৎসাহ দিতেন। ১৯২৩ খ্রীস্টাব্দে তিনি বরিশাল সফরের সময় কবি সুফিয়া কামালকে লেখালেখিতে মনোনিবেশ করতে বলেন।

তার কবিতা পড়ে বিমোহিত হন সিবিলিয়ান কেদারনাথ রায় এবং তাকে বিয়ে করেন। ১৯০৯ খ্রীস্টাব্দে কামিনী রায়ের স্বামীর অপঘাতে মৃত্যু ঘটেছিল। সেই শোক ও দুঃখ তার ব্যক্তিগত জীবনে ব্যাপক প্রভাব ফেলে, যা তার কবিতায় প্রকাশ পায়। তিনি রবীন্দ্রনাথ ঠাকুর ও সংস্কৃত সাহিত্য দ্বারা প্রভাবিত হয়েছিলেন।


সঠিক অনুচ্ছেদ শিরোনাম কোনটি?
titleA. জীবনী
titleB. শিক্ষাজীবন
titleC. সাহিত্য
titleD. কর্মজীবন
উত্তর: titleC
১৯৬২-৬৩ সালে হাংরি আন্দোলনে যোগদান করেন বিনয় মজুমদার, সন্দীপন চট্টোপাধ্যায়, উৎপলকুমার বসু, সুবিমল বসাক, ত্রিদিব মিত্র, ফালগুনী রায়, আলো মিত্র, অনিল করঞ্জাই, রবীন্দ্র গুহ, সুভাষ ঘোষ, করুণানিধান মুখোপাধ্যায়, প্রদীপ চৌধুরী, সুবো আচার্য, অরুপরতন বসু, বাসুদেব দাশগুপ্ত, সতীন্দ্র ভৌমিক, শৈলেশ্বর ঘোষ, হরনাথ ঘোষ, নীহার গুহ, আজিতকুমার ভৌমিক, অশোক চট্টোপাধ্যায়, অমৃততনয় গুপ্ত, ভানু চট্টোপাধ্যায়, শংকর সেন, যোগেশ পাণ্ডা, মনোহর দাশ, তপন দাশ, শম্ভু রক্ষিত, মিহির পাল, রবীন্দ্র গুহ, সুকুমার মিত্র, দেবাশিষ মুখোপাধ্যায় প্রমুখ । অনিল করঞ্জাই এবং করুণনিধান মুখোপাধ্যায় ছিলেন চিত্রকর । সত্তর দশকের শেষে যাঁরা পুনরায় আন্দোলনটিকে জিইয়ে তোলার চেষ্টা করেন তাদের মধ্যে উল্লেখযোগ্য হলেন অরুণেশ ঘোষ, অরণি বসু, অরুণ বণিক, অলোক গোস্বামী, আপ্পা বন্দ্যোপাধ্যায়, নিত্য মালাকার, কিশোর সাহা, জামালউদ্দিন, জীবতোষ দাশ, দেবপ্রসাদ মুখোপাধ্যায়, নির্মল হালদার, দেবজ্যোতি রায়, পার্থপ্রতিম কাঞ্জিলাল, প্রিতম মুখোপাধ্যায়, বিজন রায়, রবিউল, সমীরণ ঘোষ, রতন নন্দী, রাজা সরকার, সত্যেন চক্রবর্তী, সৈকত রক্ষিত, সুব্রত রায়, সুব্রত চক্রবর্তী, রসরাজ নাথ, সেলিম মোস্তফা, শঙ্খপল্লব আদিত্য, সুভাষ কুন্ডু , স্বপন মুখোপাধ্যায় প্রমুখ ।

সঠিক অনুচ্ছেদ শিরোনাম কোনটি?
titleA. মুখপত্র
titleB. প্রতিষ্ঠানবিরোধিতা
titleC. হাংরি আন্দোলনের অবদান
titleD. আন্দোলনের প্রসার
উত্তর: titleD
পালাখাল মডেল ইউনিয়ন এক সময় কচুয়া উপজেলাধীন ৪নং সহদেবপুর ইউনিয়নের অংশ ছিল। পরবর্তীতে বৃহত্তর সহদেবপুর ইউনিয়ন সহদেবপুর পূর্ব ও সহদেবপুর পশ্চিম নামে দুইটি ইউনিয়নে বিভক্ত হয়। বিভক্ত সহদেবপুর ইউনিয়নের মূল সহদেবপুর মৌজা সহদেবপুর পশ্চিম ইউনিয়নের অন্তর্ভুক্ত হওয়ায় এবং সহদেবপুর পূর্ব ইউনিয়ন পরিষদ কার্যালয় এ ইউনিয়নের ২৯নং পালাখাল মৌজার পালাখাল বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ৪নং পালাখাল মডেল ইউনিয়ন রাখা হয়।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. আয়তন
titleC. প্রশাসনিক কাঠামো
titleD. ইতিহাস
উত্তর: titleD
বীজ কিংবা শাখা-কলমের মাধ্যমে এ গাছ জন্মানো যায়। পূর্ব রাত্রে বীজ ১০ মিনিট পানিতে ভিজিয়ে মাটিতে পুঁততে হয়। ৮ থেকে ১০ দিন পর চারা জন্মায় এবং ৮ থেকে ১০ সপ্তাহের মধ্যেই ৩০ থেকে ৫০ সেন্টিমিটার বড় হয়। ২-৫ সেন্টিমিটার ব্যাসার্ধের ২-৩ মিটার লম্বা শাখাকে কমপক্ষে ২৪ ঘণ্টা পূর্বে কেটে রাখতে হয়। এরফলে মাশরুম জন্মাবে না। প্রতি দুই মিটার অন্তর খুঁটির সাথে লাগাতে হয়।

সঠিক অনুচ্ছেদ শিরোনাম কোনটি?
titleA. সাহিত্যে পারিজাত ফুল
titleB. উত্তরপ্রদেশের বরবাঁকি জেলার পারিজাত
titleC. বংশবিস্তার
titleD. পুরাণে পারিজাত
উত্তর: titleC
ভারতের কর্ণাটক রাজ্যে বাহুবলীর পাঁচটি একশিলা মূর্তি আছে যেগুলির উচ্চতা ২০ ফুটের বেশি।

মহারাষ্ট্র রাজ্যের কোলাপুরের কুম্ভোজের বাহুবলী অতিশয়ক্ষেত্রে দণ্ডায়মান অবস্থায় একটি ২৮ ফুট উঁচু মূর্তি আছে।

ধর্মস্থলে সম্প্রতি বাহুবলীর একটি নতুন মূর্তি নির্মিত হয়েছে। গুজরাত রাজ্যেও বাহুবলীর একটি মূর্তি নির্মিত হচ্ছে।

মধ্যপ্রদেশ রাজ্যের ইন্দোর থেকে ১৪ কিলোমিটার দূরে গোমাতাগিরিতে শ্রবণবেলগোলার মূর্তিটির অনুরূপ একটি গোমতেশ্বর মূর্তি রয়েছে।

সঠিক অনুচ্ছেদ শিরোনাম কোনটি?
titleA. মূর্তি
titleB. শ্রবণবেলগোলার গোমতেশ্বর মূর্তি
titleC. দ্বন্দ্বযুদ্ধ
titleD. কারকল
উত্তর: titleA
২০০০ সালের এশিয়ান কাপে গ্রুপে ৩য় হওয়ার পরও কাতার কোয়ার্টার ফাইনালে ওঠে। কিন্তু কোয়ার্টার ফাইনালে চীনের কাছে হেরে যায়।

২০০১ সালে কাতার বিশ্বকাপ বাছাইয়ের মূল পর্বে খেলে। কিন্তু এবারও চীনের কাছে হেরে স্বপ্ন ভঙ্গ হয়।

বসনিয়ান কোচ জামালুদ্দিন মুসোভিচের অধীনে ২০০৪ সালে দলটি গালফ কাপে চ্যাম্পিয়ন হয় এবং এশিয়ান গেমস ফুটবলে স্বর্ণ পদক জেতে। কিন্তু ২০০৭ এশিয়ান কাপে কাতার ৩ ম্যাচ খেলে ২ পয়েন্ট পেলে জামালুদ্দিন বরখাস্ত হন।

২০১০ বিশ্বকাপে কাতারকে বাছাই পর্ব পার করানোর দায়িত্ব পান কোচ জর্জ ফোসাতি। কিন্তু পাকস্থলিতে অস্ত্রপোচারের কারণে তিনি শেষ পর্যন্ত দলের সাথে থিকতে পারেন নি। দলটিও শেষ পর্যন্ত বিশ্বকাপে জায়গা পায়নি।

সঠিক অনুচ্ছেদ শিরোনাম কোনটি?
titleA. ১৯৭০ থেকে ১৯৮০
titleB. ২০১০ থেকে বর্তমান
titleC. ২০০০ থেকে ২০১০
titleD. এশিয়ান গেমসের ফুটবল ইভেন্ট
উত্তর: titleC
স্টিফানের পুত্র তার ভাগ্নে রাদোস্লাভের মুকুট পরে, সভা 1229 সালে প্যালেস্তাইন ভ্রমণে সার্বিয়ান সামুদ্রিক ত্যাগ করেছিলেন। [৩১]  তিনি প্রায় সমস্ত পবিত্র স্থান পরিদর্শন করেছিলেন এবং তাদের মূল্যবান উপহার দিয়েছিলেন। [৩১] জেরুজালেমের পিতৃপুরুষ অ্যাথানাসিয়াস এবং অন্যান্য উপস্থাপিকা এবং বিশেষত ভিক্ষুরা তাকে আন্তরিকভাবে অভ্যর্থনা জানায় এবং স্বাগত জানায়। [৩১] ফেরার পথে তিনি নিকিয়া এবং বাইজেন্টাইন সম্রাট জন ভাতাতজেস (রা। 1221-55) সফর করেছিলেন, যেখানে  তিনি বেশ কয়েক দিন রয়ে গেলেন। সেখান থেকে তিনি হিলান্দার মাউন্ট আথোস এবং তারপরে থেসালোনিকি হয়ে সার্বিয়ায় যাত্রা চালিয়ে যান। [৩১] মার সাবা পরিদর্শন করার সময় তাকে ট্রাজেরুয়িকা ("তিন-হাতের থিওটোকস"), নার্সিং ম্যাডোনার একটি আইকন এবং সাব্বাসের ক্রুশিয়র উপহার দেওয়া হয়েছিল, যা তিনি হিলান্দারে নিয়ে এসেছিলেন। [32] স্টুডিনিকাতে অল্পকালীন থাকার পরে সাভা সেই সমস্ত দেশজুড়ে চার বছরের ভ্রমণ শুরু করেছিলেন যেখানে তিনি ধর্মতাত্ত্বিক শিক্ষাগুলি নিশ্চিত করেছিলেন এবং সন্ন্যাসীদের জীবন-রীতি ও রীতিনীতি রক্ষা করেছিলেন, যেমনটি তিনি প্যালেস্তাইন ও মধ্য প্রাচ্যের মাউন্ট এথোসে দেখেছিলেন।  [31]

সঠিক অনুচ্ছেদ শিরোনাম কোনটি?
titleA. আলোকপ্রাপ্তি
titleB. মাউন্ট অ্যাথোসডিট
titleC. দ্বিতীয় তীর্থযাত্রা এবং মৃত্যু
titleD. প্রথম তীর্থযাত্রা
উত্তর: titleD
তিনি কৌরবখ আন্দোলনের প্রথম নেতাদের মধ্যে একজন ছিলেন, যেরী বাল্যায়ন ও ইগর মারেডিয়ানের সাথে। লেভন টের-পেট্রোসিয়ানের মতে, আর্মেনিয়ার প্রথম প্রেসিডেন্ট এবং করবাখ কমিটির পরবর্তী নেতা কাপুটিনিক, বাল্যায়ন, মারেডিয়ান এবং অন্যান্যরা "প্রথম কর্ভাস কমিটি" গঠন করেন, যার মধ্যে আর্মেনিয়ান-জনবহুল নাগোরনো-কারাবাকের একমাত্র লক্ষ্য ছিল। "সোভিয়েত সিস্টেম ব্যবহার করে" সোভিয়েত আর্মেনিয়া সহ স্বায়ত্তশাসিত অঞ্চল (এনকেএও) টের-পেট্রোসিয়ান প্রস্তাব দেয় যে "তাদের জন্য, গণতন্ত্র বা আর্মেনিয়া স্বাধীনতার মত বিষয়গুলি কেবল বিদ্যমান ছিল না।" 

১৫ ফেব্রুয়ারি ১৯৮৮ এ আর্মেনিয়া কাপুটিনিকের রাইটারস ইউনিয়নের বৈঠকে কারাবাক আর্মেনীয়দের সমর্থনে বক্তব্য রাখেন। ২৬ শে ফেব্রুয়ারি কাপুটিকান এবং বাল্যয় কারবাক সমস্যা নিয়ে আলোচনা করার জন্য ক্রেমলিনের সোভিয়েত নেতা মিখাইল গর্বাচেভের সাথে দেখা করেন। থমাস দে ওয়ালের মতে "আর্মেনীয় জাতীয়তাবাদের সাথে যৌথ [সাম্যবাদী] পার্টির সদস্যপদকে যুক্ত করে উভয় আর্মেনিয়ীয় লেখক উভয়ই রচনা করেছেন কিন্তু প্রকৃতিতে খুব আলাদা।" তিনি কাপুতিকানকে নিম্নরূপ বর্ণনা করেছেন:

সিলভা কাপুটিকান আরো শান্ত এবং রাজকীয় শত্রুতা রয়েছে। একটি ফ্ল্যাট নাক, সবুজ চোখ, এবং একটি মার্জিত সাদা বাফেট চুলের সঙ্গে, তিনি লুই ষষ্টদশ আদালতের একটি মহান ভদ্রমহিলা মত দেখাচ্ছে। কাপুটিকিয়ান আর্মেনিয়ার সবচেয়ে বিখ্যাত জীবিত কবি এবং এটি সাক্ষাত্কার থেকে বেরিয়ে এসেছে, তার ভক্তদের একজন হিসাবে রায়স গর্বাচেভা গণনা করেছেন। তার জাতীয়তাবাদী দৃষ্টিভঙ্গি সত্ত্বেও, তিনি আজারবাইজানের সাথে সমঝোতা ও সংলাপের জন্য প্রায়শই কথা বলেছেন।

তারা আর্মেনিয়াতে ফিরে আসার পরে, তারা বিক্ষোভকারীদের থামানোর জন্য বিক্ষোভকারীদেরকে প্ররোচিত করেছিল।

সঠিক অনুচ্ছেদ শিরোনাম কোনটি?
titleA. পরিবেশবাদ
titleB. কারাবাক আন্দোলন
titleC. স্বাধীন আর্মেনিয়া
titleD. পটভূমি এবং প্রাথমিক জীবন
উত্তর: titleB
সাহিত্যের নানা শাখায় বিচরণ করলেও তার প্রধান পরিচয় 'কবি'। ফররুখ আহমদ সনেটও রচনা করেছেন। তার রচনায় ধর্মীয় ভাবধারার প্রভাব দেখা যায়। এছাড়া আরবি ও ফারসি শব্দের প্রাচুর্য তার লেখার অন্যতম বৈশিষ্ট্য। ইসলামি ঐতিহ্যের প্রতি ছিল তার অগাধ আস্থা। তবে তিনি পাকিস্তানের রাষ্ট্রভাষা হিসেবে বাংলার সমর্থন করতেন। পাকিস্তান প্রতিষ্ঠার পরপরই কবি ফররুখ আহমদ আশ্বিন ১৩৫৪ (সেপ্টেম্বর-অক্টোবর ১৯৪৭) সংখ্যা মাসিক সওগাত-এ পাকিস্তান : রাষ্ট্রভাষা ও সাহিত্য নিবন্ধে লেখেন : "গণতান্ত্রিক বিচারে যেখানে সমগ্র পাকিস্তানের রাষ্ট্রভাষা বাংলা হওয়া উচিত সেখানে পূর্ব পাকিস্তানের রাষ্ট্রভাষাকে পর্যন্ত যাঁরা অন্য একটি প্রাদেশিক ভাষায় রূপান্তরিত করতে চান তাঁদের উদ্দেশ্য অসৎ। পূর্ব পাকিস্তানের সকল অধিবাসীর সাথে আমিও এই প্রকার অসাধু প্রতারকদের বিরুদ্ধে আমার তীব্র প্রতিবাদ জানাচ্ছি।"


সঠিক অনুচ্ছেদ শিরোনাম কোনটি?
titleA. পুরস্কার
titleB. শিক্ষাজীবন
titleC. জন্ম ও পরিবার
titleD. রচনাশৈলী
উত্তর: titleD
স্বৈরাচারী নেতৃত্ব শৈলী অনুযায়ী সিদ্ধান্ত নেওয়ার সমস্ত ক্ষমতা নেতার হাতেই কেন্দ্রীভূত থাকে, এই নেতারাও একনায়ক। তারা অধস্তনদের কোনওরকম পরামর্শ বা উদ্যোগকে প্রশ্রয় দেন না। ব্যবস্থাপককে প্রবলভাবে উদ্বুদ্ধ করতে পারে বলে স্বৈরাচারী ব্যবস্থা সফল হয়েছে। যে হেতু একজন ব্যক্তিই সমগ্র দলের হয়ে সিদ্ধান্ত নেন এবং যতক্ষণ না তারা সে সিদ্ধান্ত দলকে জানানোর প্রয়োজনীয়তা বোধ করছেন ততক্ষণ তা নিজেদের মধ্যেই রাখেন, তাই এ ক্ষেত্রে দ্রুত সিদ্ধান্ত নেওয়া সম্ভব হয়। স্বৈরাচারী নেতা কাউকে বিশ্বাস করেন না।

সঠিক অনুচ্ছেদ শিরোনাম কোনটি?
titleA. নেতৃত্বের উদাহরণ
titleB. কার্ট লেউইনের নেতৃত্ব শৈলী
titleC. নেতৃত্বের অনুষঙ্গ
titleD. স্বৈরাচারী নেতা
উত্তর: titleD
তার লেখায় বিশেষ ভাবে পাওয়া যায় বীরভূম-বর্ধমান অঞ্চলের সাঁওতাল, বাগদি, বোষ্টম, বাউরি, ডোম, গ্রাম্য কবিয়াল সম্প্রদায়ের কথা। ছোট বা বড় যে ধরনের মানুষই হোক না কেন, তারাশঙ্কর তার সব লেখায় মানুষের মহত্ত্ব ফুটিয়ে তুলেছেন, যা তার লেখার সবচেয়ে বড় গুণ। সামাজিক পরিবর্তনের বিভিন্ন চিত্র তার অনেক গল্প ও উপন্যাসের বিষয়। সেখানে আরও আছে গ্রাম জীবনের ভাঙনের কথা, নগর জীবনের বিকাশের কথা।

সঠিক অনুচ্ছেদ শিরোনাম কোনটি?
titleA. নাটক
titleB. লেখার বৈশিষ্ট্য
titleC. প্রহসন
titleD. রচনা-সংকলন
উত্তর: titleB
২০১৩ খ্রিষ্টাব্দের জুলাই মাসে মালালা বাকিংহ্যাম প্রাসাদে রানি দ্বিতীয় এলিজাবেথের সঙ্গে সাক্ষাত করেন। সেপ্টেম্বরে তিনি হার্ভার্ড বিশ্ববিদ্যালয়ে বক্তৃতা দেন, অক্টোবর মাসে তিনি রাষ্ট্রপতি বারাক ওবামার সঙ্গে সাক্ষাত করেন। ও ডিসেম্বর মাসে তিনি অক্সফোর্ড ইউনিয়নে বক্তৃতা দেন। ২০১৪ খ্রিষ্টাব্দের জুলাই মাসে তিনি লন্ডন শহরে অনুষ্ঠিত "গার্ল সামিটে" মেয়েদের অধিকার নিয়ে বক্তব্য রাখেন। ২০১৪ খ্রিষ্টাব্দে তিনি ওয়ার্ল্ড'স চিল্ড্রেন'স প্রাইজ ফর দ্য রাইটস অব দ্য চাইল্ড পুরস্কার লাভ করার পর প্যালেস্তাইনীয় উদ্বাস্তুদের জন্য কর্মরত ইউনাইটেড নেশনস রিলিফ অ্যান্ড ওয়ার্কস এজেন্সি প্রতিষ্ঠানকে গাজাতে ৬৫টি বিদ্যালয় তৈরি করার জন্য $ ৫০,০০০ দান করেন।

শিক্ষাপ্রসারের উদ্দেশ্যে "মালালা ফান্ড" নামে একটি দাতব্য তহবিল খোলা হয়। গর্ডন ব্রাউনের অনুরোধে ম্যাককিনসে অ্যান্ড কোম্পানির উপদেষ্টা ও ইউসুফজাই পরিবারের সদস্য শিজা শাহিদ এই তহবিলের প্রধান দায়িত্ব নেন। গুগলের সহকারী অধিকর্তা মেগান স্মিথ এই তহবিল বোর্ডের সদস্য। অ্যাঞ্জেলিনা জোলি নারীশিক্ষার জন্য মালালা ফান্ডে $ ২০০,০০০ প্রদান করেন। ২০১৫ খ্রিষ্টাব্দের ১২ জুলাই নিজের অষ্টাদশ জন্মদিনে এই তহবিলের সাহায্যে মালালা সিরিয়ার ১৪ থেকে ১৮ বছর বয়সী উদ্বাস্তু মহিলাদের জন্য লেবাননের বেকা উপত্যকায় একটি বিদ্যালয় ও কর্মশালা স্থাপন করেন। তিনি বিশ্বের নেতৃবৃন্দকে গুলির বদলে বইয়ের ওপর জোর দিতে আবেদন করেন।

সঠিক অনুচ্ছেদ শিরোনাম কোনটি?
titleA. শৈশব
titleB. জনপ্রিয় মাধ্যমে
titleC. আন্তর্জাতিক কর্মকাণ্ড
titleD. জাতিসংঘে বক্তৃতা
উত্তর: titleC
সুজালপুর ইউনিয়নে সাহিত্য ও সাংস্কৃতির চর্চার দিক দিয়ে আবহমানকাল থেকেই ঐতিহ্যবাহী। এ ইউনিয়নে সংস্কৃতিমনা লোকজন বিভিন্ন সময়ে বিভিন্ন জায়গায় অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। ৫নং সুজাপুর ইউনিয়নে বিভিন্ন সাংস্কৃতিক প্রতিষ্ঠান এবং ঐতিহ্যগত আচার অনুষ্ঠানদৃষ্টে প্রতীয়মান হয় যে, এখানকার মানুষ শিল্প সংস্কৃতির প্রতি অত্যন্ত অনুরাগী । পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বনের সময়, মুসলমানদের ঈদ উৎযাপনের সময় এ উপজেলায় বেশ উৎসবমুখর পরিবেশের সৃষ্টি হয়। ঢাক, ঢোল, কাসর, তোরংগ,বাঁশী এ এলাকার বেশ জনপ্রিয় বাদ্যযন্ত্র। সবচেয়ে বড় বিষয় হলো সাম্প্রদায়িক সম্প্রীতির এক অনন্য দৃষ্টান্ত বহন করে আছেন এই ইউনিয়নটি। সকলে মিলে সকল উৎসব খুব সুন্দর ভাবে পালন করে থাকে। পুজার সময় হিন্দু মুসলমান সাওতাল থেকে শুরু করে খ্রীষ্টান সম্প্রদায়ের লোকজন এক সঙ্গে উৎসব উপভোগ করে এবং পালন করেন। উৎসব গুলোর সময় এক সৌন্দয্য প্রকাশ পায়।
সঠিক অনুচ্ছেদ শিরোনাম কোনটি?
titleA. অবস্থান
titleB. দর্শনীয় স্থান
titleC. অর্থনীতি
titleD. ভাষা ওসংস্কৃতি
উত্তর: titleD
গণেন্দ্রনাথ হিন্দু স্কুলের ছাত্র ছিলেন। ১৮৫৭ সালে কলকাতা বিশ্ববিদ্যালয় প্রবেশিকা পরীক্ষা চালু করেন। এই পরীক্ষাতে তিনি ও সত্যেন্দ্রনাথ প্রথম বিভাগে উত্তীর্ণ হন।

গণেন্দ্রনাথ উৎসাহী লেখক ছিলেন। ১৮৬৯ সালে তিনি কালিদাসের "বিক্রমোর্বশীয়" বাংলায় অনুবাদ করেন। তিনি ব্রহ্মসংগীত ও দেশাত্মোবোধক গানও লিখতেন। ২০০৭ সালে প্রকাশিত একটি কমপ্যাক্ট ডিস্কে সুবিনয় রায়ের কণ্ঠে তার "গাও হে তাঁহারি নাম" ব্রহ্মসংগীতটি রেকর্ডকৃত হয়। গবেষিকা চিত্রা দেব লিখেছেন, "অন্যান্য ব্যক্তি বা গোষ্ঠীর তুলনায় এই গোষ্ঠী (দেবেন্দ্রনাথ ঠাকুরের সন্তানাদি) ও তাঁদের জ্ঞাতিভ্রাতারা (গণেন্দ্রনাথ ও গুণেন্দ্রনাথ) বাংলা সাহিত্য ও সংস্কৃতির নবপ্রবাহিত ধারাটিকে সর্বাপেক্ষা শক্তিশালী করে তুলেছিলেন।

সঠিক অনুচ্ছেদ শিরোনাম কোনটি?
titleA. হিন্দু মেলা
titleB. পরিবার
titleC. জোড়াসাঁকো নাট্যশালা
titleD. প্রথম জীবন
উত্তর: titleD
২০১১ সালের আদমশুমারি অনুযায়ী রাঙ্গুনিয়া উপজেলার মোট জনসংখ্যা ৩,৩৯,০০৪ জন। এর মধ্যে পুরুষ ১,৬৮,৪১২ জন এবং নারী ১,৭০,৫৯২ জন। মোট পরিবার ৬৭,৭৯২টি। জনসংখ্যার ঘনত্ব প্রতি বর্গ কিলোমিটারে প্রায় ৯৩৮ জন।
ধর্মবিশ্বাস অনুসারে এ উপজেলার ২,৮০,৩৫৯ জন ইসলাম, ৪২,৬২৬ জন হিন্দু, ১৫,৬২১ জন বৌদ্ধ, ৩৩২ জন খ্রিস্ট এবং ৬৬ জন অন্যান্য ধর্মের অনুসারী। এ উপজেলায় চাকমা ও মারমা আদিবাসী জনগোষ্ঠীর বসবাস রয়েছে।

সঠিক অনুচ্ছেদ শিরোনাম কোনটি?
titleA. ভাষা ও সংস্কৃতি
titleB. প্রশাসন
titleC. ভূগোল
titleD. জনসংখ্যার উপাত্ত
উত্তর: titleD
গজেন্দ্রগড়ের বাসিন্দা সাবেক কুস্তিগির সরকার (সুনীল শেঠি) দেখতে পান যে কৃষ্ণ নামে এক অল্প বয়সী এতিম অন্য বাচ্চাদের খাবার পেতে সাহায্য করার একদল ছেলেদের সাথে লড়াই করেছিল। এটি সরকারকে প্রভাবিত করে, তিনি তখন কৃষ্ণকে দত্তক নেন এবং তাকে কেচ্চা (সুদীপ) নামে একজন কুস্তিগীর হিসাবে পরিণত করেন, কেচ্চা প্রতি কুস্তি প্রতিযোগিতায় অংশ নিয়ে বিজয়ী হতে থাকে। তবে, একদিন ম্যাচ চলাকালীন সময়ে এক গুন্ডা সরকারকে বিদ্রূপ করে, যার ফলে কেচ্চা তার সাথে ও তার দলের সাথে একটি মন্দিরে মারামারি শুরু করে, এই সময় রুক্মিনী (আকাঙ্ক্ষা সিং) তাকে লক্ষ্য করে। তারা পরে মিলিত হয় এবং একে অন্যের প্রেমে পড়ে যায়, যদিও কেচ্ছা প্রতিজ্ঞা করেছিল জাতীয় চ্যাম্পিয়ন না হওয়া অবধি সে কারো প্রেমে পড়বে না। কেচ্চা যে গুন্ডাকে মারধর করেছিল সে রণস্থলীপুরার এক অত্যাচারী শাসক রানার (সুশান্ত সিংহ) ডানহাত ছিল। কেচ্চাকে তার বাবার স্বপ্ন পূরণ করতে হলে তাকে এখন রানাকে একটি কুস্তি ম্যাচে পরাস্ত করতে হবে।


সঠিক অনুচ্ছেদ শিরোনাম কোনটি?
titleA. বাজারজাতকরণ ও মুক্তি
titleB. প্রযোজনা
titleC. কাহিনী
titleD. সংগীত
উত্তর: titleC
সাবর্ণ রায়চৌধুরী পরিবারের পঞ্চানন গঙ্গোপাধ্যায় (পাঁচু শক্তিখান) পঞ্চদশ শতাব্দীতে মুঘল সাম্রাজ্যের পাঠান বাহিনীতে অশ্বারোহী বিভাগের দায়িত্বপ্রাপ্ত ছিলেন। তিনি তাঁর বীরত্বের জন্য ‘খান’ উপাধি লাভ করেন। উক্ত শতাব্দীর মধ্যভাগে হাভেলি শহর বা হালিশহরে তিনি একটি প্রাসাদ নির্মাণ করেন। হালিশহর থেকেই এই পরিবার পরে উত্তরপাড়া, বিরাটি ও বড়িশায় ছড়িয়ে পড়ে।

এই পরিবারের প্রতিষ্ঠাতা জিয়া গঙ্গোপাধ্যায় পরবর্তীকালে সন্ত কামদেব ব্রহ্মচারী নামে পরিচিত হন। তাঁর পুত্র লক্ষ্মীকান্ত গঙ্গোপাধ্যায় (মজুমদার) ১৬০৮ সালে রাজা মানসিংহের কাছ থেকে এক বিরাট ভূসম্পত্তি "জায়গির" হিসেবে অর্জন করেন। ইতিপূর্বে মুঘল সম্রাট আকবর তাঁদের ‘রায়’ ও জাহাঙ্গির তাঁদের ‘চৌধুরী’ উপাধি দিয়েছিলেন। এইরূপে ক্রমে ‘রায়চৌধুরী’ তাঁদের পদবিতে পরিণত হয়। লক্ষ্মীকান্ত হালিশহরে একাধিক মন্দির এবং গোঘাট ও আমাতিয়ায় পারিবারিক বসতবাটী নির্মাণ করেন। শোনা যায়, হালিশহর থেকে বড়িশা পর্যন্ত একটি তীর্থপথও তিনি নির্মাণ করেছিলেন।

সাবর্ণ রায়চৌধুরী পরিবার পরিষদ বর্তমানে পারিবারিক ইতিহাস ও ঐতিহ্যরক্ষার প্রচেষ্টায় বড়িশায় সাবর্ণ সংগ্রহশালা নামে একটি জাদুঘর স্থাপন করেছেন। এটি একটি গবেষণা ও প্রকাশনা সংস্থা হিসেবেও কাজ করছে।

সঠিক অনুচ্ছেদ শিরোনাম কোনটি?
titleA. ব্রিটিশ-সাবর্ণ সম্পর্ক
titleB. দুর্গাপূজা
titleC. পারিবারিক ইতিহাস
titleD. লালদিঘি
উত্তর: titleC
দানবীর রণদা প্রসাদ সাহার মায়ের নাম ছিল কুমুদিনী দেবী। মাত্র সাত বছর বয়সে তিনি মাকে হারান। গর্ভবতী মায়ের চিকিৎসার জন্য তখন সারা গ্রাম খুঁজেও তখন একজন চিকিৎসক পাননি। আর কাউকে যেন বিনা চিকিৎসায় না মরতে হয়, তাই ১৯৪৪ সালে রণদা প্রসাদ নিজ গ্রামে মায়ের নামে প্রতিষ্ঠা করেন কুমুদিনী হাসপাতাল। আর ২০০১ সালে রণদা প্রসাদ সাহার নাতি রাজীব প্রসাদ সাহার হাত ধরে প্রতিষ্ঠিত হয় কুমুদিনী মহিলা মেডিকেল কলেজ।

সঠিক অনুচ্ছেদ শিরোনাম কোনটি?
titleA. অনুমোদন ও অধিভুক্তি
titleB. ইতিহাস
titleC. অবকাঠামো
titleD. ক্যাম্পাসের মূল অবকাঠামো
উত্তর: titleB
৭২-এর মৌলিক উৎপাদক-গুলো হল ২, ২, ২, ৩, ৩; অন্যকথায়, 

সম্ভাব্য সমাধানগুলো নিম্নরূপ;

আদমশুমারের কথা অনুসারে শুধুমাত্র বয়সের যোগফল জানলেই বয়স নির্ণয় সম্ভব নয়, এ থেকে বোঝা যায় একই যোগফল বিশিষ্ট একাধিক সমাধান সম্ভব।

একই যোগফল বিশিষ্ট সমাধান সেট আছে শুধু দুটি:

ক. 

খ. 

প্রথম ক্ষেত্রে কোন একমাত্র "বড়" সন্তান নেই, বড় দুইজনেরই বয়স সমান- ৬ বছর। যেহেতু একজনমাত্র "বড়" সন্তানের কথা আগেই বলা হয়েছে, তাই দ্বিতীয় সেটটিই এক্ষেত্রে সঠিক সমাধান।

সঠিক অনুচ্ছেদ শিরোনাম কোনটি?
titleA. যোগফল ৩৬-এর জন্য
titleB. যোগফল ৭২ এর জন্য
titleC. সমাধান
titleD. ধাঁধা
উত্তর: titleB
পদার্থবিজ্ঞানে, অস্তরক বিকিরণ হলো প্রদত্ত তড়িৎক্ষেত্রের কম্পাঙ্কের সাপেক্ষে কোন অস্তরক পদার্থের তড়িৎ ভেদ্য়তার উপর নির্ভরশীলতা। যেহেতু এখানে মেরুকরণের পরিবর্তন এবং তড়িৎক্ষেত্র পরিবর্তনের মধ্যে একটা বিরতি আছে, তাই অস্তরকের তড়িৎভেদ্যতা তড়িৎক্ষেত্রের কম্পাঙ্কের একটি জটিল ফাংশন। অস্তরক পদার্থের প্রয়োগগুলো এবং মেরুকরণ ব্যবস্থা বিশ্লেষণে অস্তরক বিকিরণ অত্যন্ত গুরুত্বপূর্ণ।

পদার্থের বিকিরণের একটা উদাহরণ হলোঃ তরঙ্গ বিস্তারের জন্য কোন মাধ্যমের কম্পাঙ্ক-নির্ভর প্রতিক্রিয়া।

যখন কম্পাঙ্ক বেশি হয়ঃ


কম্পাঙ্ক অতিবেগুনী রশ্মী রিজিয়নের উপরে হলে তড়িৎভেদ্যতা ধ্রুবক "ε" হয়, এটি হলো শূন্যস্থানের তড়িৎভেদ্যতা। কারণ তড়িৎ ভেদ্যতা তড়িৎক্ষেত্র এবং মেরুকরণের শক্তিমত্তা নির্দেশ করে, যদি কোনও মেরুকরণ প্রক্রিয়া প্রতিক্রিয়া হারায় তবে তড়িৎভেদ্যতা হ্রাস পায়।

সঠিক অনুচ্ছেদ শিরোনাম কোনটি?
titleA. অস্তরক মেরুকরণ
titleB. অস্তরক বিকিরণ
titleC. অস্তরক অনুনাদক
titleD. বিকিরণ এবং কার্যকারণ
উত্তর: titleB
স্বাধীনতার পূর্বে সামরিক বাহিনীর প্রত্যক্ষ তত্ত্বাবধানে ফৌজদারহাট ক্যাডেট কলেজ, ঝিনাইদহ ক্যাডেট কলেজ, মির্জাপুর ক্যাডেট কলেজ ও রাজশাহী ক্যাডেট কলেজ প্রতিষ্ঠিত হয়। এই চারটি প্রতিষ্ঠানের সাফল্যের ফলশ্রুতিতে আরও ছয়টি ক্যাডেট কলেজ প্রতিষ্ঠার উদ্যোগ নেয়া হয়। কুমিল্লা ক্যাডেট কলেজ তার মধ্যে অন্যতম। ১৯৮৩ সালের ১ জুলাই 'কুমিল্লা রেসিডেন্সিয়াল মডেল স্কুল' নামের শিক্ষা প্রতিষ্ঠানটি বিলুপ্ত করে কুমিল্লা ক্যাডেট কলেজে রূপান্তরিত করা হয়। ১৯৮৪ সালের ৭ এপ্রিল তৎকালীণ অধ্যক্ষ লেঃ কর্ণেল নুরুল আনোয়ারের নেতৃত্বে ১৫০ জন ক্যাডেট নিয়ে অনুষ্ঠানিক শিক্ষা কার্যক্রম শুরু হয়।


সঠিক অনুচ্ছেদ শিরোনাম কোনটি?
titleA. প্রশাসন
titleB. অবস্থান
titleC. ইতিহাস
titleD. প্রাক্তন ছাত্রদের সংগঠন
উত্তর: titleC
ইউসেবিও দা সিলভা ফেরেইরার জন্ম দ্বিতীয় বিশ্বযুদ্ধের সময় ২৫ জানুয়ারি ১৯৪২ সালে পর্তুগালের তৎকালীন উপনিবেশ মোজাম্বিকের মাপুতো শহরে। বাবা লোরিন্দো অ্যান্টনিও দা সিলভা ফেরেইরার ছিলেন অ্যাঙ্গোলিয়ান রেল শ্রমিক। এবং মা এলিসা বেনি ছিলেন আফ্রিকান কৃষ্ণাঙ্গ। তিনি তার ভাই বোনদের মধ্যে চতুর্থ ছিলেন। ছোটবেলা থেকেই ইউসেবিওর ছিল ফুটবলের অদম্য নেশা।

সঠিক অনুচ্ছেদ শিরোনাম কোনটি?
titleA. জন্ম ও শৈশব
titleB. জাতীয় দল
titleC. ক্লাব ফুটবল
titleD. মৃত্যু
উত্তর: titleA
মোট জনসংখ্যা ৮৩১১০৯(২০০১ জনগণনা) তথা ৯৬৭৯১১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২১তম৷ ওড়িশা রাজ্যের ২.৩১% লোক রায়গড়া জেলাতে বাস করেন৷ জেলার জনঘনত্ব ২০০১ সালে ১১৮ ছিলো এবং ২০১১ সালে তা বৃদ্ধি পেয়ে ১৩৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৬.৪৬% , যা ১৯৯১-২০১১ সালের ১৬.৪০% বৃদ্ধির হারের থেকে সামান্য বেশি৷ জেলাটিতে লিঙ্গানুপাত ২০১১ অনুযায়ী ১০৫১(সমগ্র) এবং শিশু(০-৬ বৎ) লিঙ্গানুপাত ৯৬৫৷

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. নামকরণ
titleC. অবস্থান
titleD. ভাষা
উত্তর: titleA
আবদুল গফুর হালী ১৯২৮ সালের ৬ আগস্ট চট্টগ্রামের পটিয়া উপজেলার রশিদাবাদে জন্ম নেন। তার পিতা আবদুস সোবহান এবং মাতা গুলতাজ খাতুন। রশিদাবাদ প্রাথমিক বিদ্যালয় ও জোয়ারা বিশ্বম্বর চৌধুরী উচ্চবিদ্যালয় থেকে তিনি শিক্ষা গ্রহণ করেন। তবে ষষ্ঠ শ্রেণি পর্যন্ত একাডেমিক শিক্ষা অর্জনের পর ইস্তফা দেন।

শৈশবকালে তিনি ঐতিহাসিক উল্লেখযোগ্য গায়ক-গীতিকার আসকার আলী পণ্ডিতের কাজ দ্বারা অনুপ্রাণিত হন। পরে মওলানা বজলুল করিম কাঞ্চনপুরী, মাওলানা আবদুল হাদি এবং রমেশ শীলের মতো মাইজভান্ডারী সুফি গায়কদের দ্বারা প্রভাবিত হন। তিনি কখনো আনুষ্ঠানিকভাবে কীভাবে হারমোনিয়াম শিখেননি, তবে তাদের কাজ অনুসরণ করতেন।

সঠিক অনুচ্ছেদ শিরোনাম কোনটি?
titleA. সঙ্গীতজীবন
titleB. আন্তর্জাতিক স্বীকৃতি
titleC. নাটক
titleD. প্রাথমিক জীবন
উত্তর: titleD
১৯৮০ সালে প্রকাশিত শান্তিময় চক্রবর্তীর ত্রিপুরানি কেরেং কতমা। এছাড়াও বিভিন্ন ভাষা থেকে অনুদিত বইয়ের মধ্যে কিছু উল্লেখযোগ্য হল নন্দ কুমার দেব বর্মার কক-বরক গীতা (১৯৮৮),১৯৮৭ সালে প্রকাশিত শ্যামলাল দেব বর্মার নক আরিনি কতমা এবং কক-বরক বাই রবীন্দ্রনাথ। এছাড়াও রয়েছে ১৯৮৭ সালে প্রকাশিত নরেন্দ্র চন্দ্র দেব বর্মার তাখুমসা বদল। এগুলো ছাড়াও অনেক সাহিত্য পত্রিকা, যেমন ত্রিপুরা উপজাতি গণমুক্তি পরিষদের "লামা" ককবরক সাহিত্য-ও-সংস্কৃতি সংসদের "ছাতি" ও ত্রিপুরার রাজ্য ককবরক সাহিত্য সভার "দাংডু" প্রভৃতি সেই দশকে জনপ্রিয় ছিল।

সঠিক অনুচ্ছেদ শিরোনাম কোনটি?
titleA. ছোট গল্প
titleB. পর্ব-৩
titleC. কাব্য
titleD. অন্যান্য
উত্তর: titleD
১৯৯২ ক্রিকেট বিশ্বকাপের মাধ্যমে রোডসের একদিনের আন্তর্জাতিকে অভিষেক ঘটে। ২৬ ফেব্রুয়ারি, ১৯৯২ তারিখে সিডনি ক্রিকেট গ্রাউন্ডে অনুষ্ঠিত দক্ষিণ আফ্রিকা’র প্রথম খেলায় অস্ট্রেলিয়ার বিপক্ষে ক্রেগ ম্যাকডারমটকে রান আউট করেন। অস্ট্রেলিয়া দল প্রথমে ব্যাটিংয়ে নেমে মাত্র ১৭০ রান করলে দক্ষিণ আফ্রিকা প্রয়োজনীয় রান সংগ্রহ করে মাত্র ১ উইকেটে। রোডসের দল নয় উইকেটের বিরাট ব্যবধানে জয়লাভ করে। ঐ খেলায় তার ব্যাটিংয়ের প্রয়োজন পড়েনি।

বিশ্বকাপের পঞ্চম খেলায় নিজেকে স্বরূপে মেলে ধরেন রোডস। ৮ মার্চ, ১৯৯২ তারিখে ব্রিসবেন ক্রিকেট গ্রাউন্ডে পাকিস্তানের বিপক্ষে বৃষ্টিবিঘ্নিত খেলায় ইনজামাম-উল-হক ও দলনায়ক ইমরান খানের মধ্যকার রান সংগ্রহের মাঝখানে পূর্ণ শক্তিতে বল ধরে স্ট্যাম্প বরাবর আঘাত হেনে ইনজামামকে প্যাভিলিয়নে ফেরত পাঠান তিনি। এ রান আউটের চিত্রটি ব্যাপকভাবে সাড়া পড়েছিল যা অদ্যাবধি বিশ্বকাপের অন্যতম দর্শনীয় মুহুর্ত হিসেবে বিবেচিত ও তার খেলোয়াড়ী জীবনের উল্লেখযোগ্য সাফল্য। এরফলে ১৩৫/২ থেকে ১৭৩/৮-এ পাকিস্তানের ইনিংস রূপান্তরিত হয়। খেলায় দক্ষিণ আফ্রিকা ২০ রানে জয় পায়।

১৪ নভেম্বর, ১৯৯৩ তারিখে পাঁচটি ক্যাচ নেয়ার মাধ্যমে বিশ্বরেকর্ড স্থাপন করেন। মুম্বইয়ের ব্রাবোর্ন স্টেডিয়ামে অনুষ্ঠিত খেলায় ওয়েস্ট ইন্ডিজ দলের বিপক্ষে উইকেট-রক্ষক ব্যতীত ফিল্ডার হিসেবে তিনি এ অনন্য কীর্তগাঁথা রচনা করেন।

দক্ষিণ আফ্রিকায় অনুষ্ঠিত ২০০৩ ক্রিকেট বিশ্বকাপের পর তিনি একদিনের আন্তর্জাতিক থেকে অবসরের সিদ্ধান্ত নিলেও কেনিয়ার বিপক্ষে খেলায় আঘাতপ্রাপ্তির ফলে পূর্বেই তাকে অবসর নিতে হয়। কেনিয়ার ব্যাটিংয়ে মরিস ওদুম্বের বল শূন্য থেকে ধরতে গিয়ে ক্যাচটি ফেলে দেন ও তার হাত ভেঙ্গে যায়। দক্ষিণ আফ্রিকার চিকিৎসা কর্মকর্তার মতে আরোগ্যলাভের জন্য তাকে চার থেকে পাঁচ সপ্তাহ নিতে হবে। ফলে তাকে প্রতিযোগিতা থেকে দূরে থাকতে হয় ও দল থেকে নিজ নাম প্রত্যাহার করে নেন। তার পরিবর্তে দলে ঠাঁই পান গ্রেইম স্মিথ।

সঠিক অনুচ্ছেদ শিরোনাম কোনটি?
titleA. একদিনের আন্তর্জাতিক
titleB. অবসর পরবর্তীকাল
titleC. স্বীকৃতি
titleD. টেস্ট ক্রিকেট
উত্তর: titleA